CELEX: 62019TN0526
Language: mt
Date: 2019-07-25 00:00:00
Title: Kawża T-526/19: Rikors ippreżentat fil-25 ta’ Lulju 2019 — Nord Stream 2 vs Il-Parlament u Il-Kunsill

9.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/70
            
         
      Rikors ippreżentat fil-25 ta’ Lulju 2019 — Nord Stream 2 vs Il-Parlament u Il-Kunsill
      (Kawża T-526/19)
      (2019/C 305/80)
      Lingwa tal-kawża: l-Ingliż
      
         Partijiet
      
      
         Rikorrenti: Nord Stream 2 AG (Zug, l-Isvizzera) (rappreżentanti: L. Van den Hende, J. Penz, avukati u M. Schonberg, Solicitor)
      
         Konvenuti: Il-Parlament Ewropew u Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Direttiva (UE) 2019/692 tal-Parlament Ewropew u tal-Kunsill tas-17 ta’ April 2019 fl-intier tagħha;
               
            
                  —
               
               
                  tikkundanna lill-konvenuti għall-ispejjeż tar-rikorrenti f’dawn il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv huwa bbażat fuq il-ksur tal-prinċipju ġenerali tad-dritt tal-Unjoni Ewropea ta’ ugwaljanza fit-trattament peress li d-direttiva li temenda tħalli lir-rikorrenti mingħajr prospett ta’ deroga mill-applikazzjoni tar-regoli tad-Direttiva 2009/73/KE (1), minkejja l-kobor evidenti tal-investiment li kien diġà sar fid-data tal-adozzjoni tad-direttiva li temenda u saħansitra qabel ma ġiet inizjalment proposta, filwaqt li l-linji tal-pajpijiet l-oħra kollha għall-importazzjoni offshore eżistenti huma eliġibbli għal deroga.
               
            
                  2.
               
               
                  It-tieni motiv huwa bbażat fuq il-ksur ksur tal-prinċipju ġenerali tad-dritt tal-Unjoni Ewropea ta’ proporzjonalità peress li d-direttiva li temenda ma tistax tikseb l-għanijiet stabbiliti u ma tistax, fi kwalunkwe każ, tikkontribwixxi b’mod suffiċjentement sinjifikattiv għall-għanijiet li jikkontrobilanċjaw l-oneri li hija timponi.
               
            
                  3.
               
               
                  It-tielet motiv, huwa bbażat fuq ksur tal-prinċipju ġenerali tad-dritt tal-Unjoni Ewropea taċ-ċertezza legali peress li d-direttiva li temenda tonqos milli tinkorpora adattamenti xierqa fir-rigward tas-sitwazzjoni partikolari tar-rikorrenti, iżda għall-kuntrarju, hija mfassla speċifikament biex tħalli impatt negattiv fuqha.
               
            
                  4.
               
               
                  Ir-raba’ motiv huwa bbażat fuq l-użu ħażin tal-poter, billi d-direttiva li temenda ġiet adottata għal għan differenti minn dawk l-għanijiet li għalihom ġew mogħtija l-poteri użati sabiex tiġi adottata.
               
            
                  5.
               
               
                  Il-ħames motiv huwa bbażat fuq ksur tar-rekwiżiti formali essenzjali, billi d-direttiva li temenda ġiet adottata bi ksur tar-rekwiżiti imposti taħt il-Protokoll Nru 1 tat-TUE u TFUE dwar ir-rwol tal-Parlamenti nazzjonali fl-Unjoni Ewropea, taħt il-Protokoll Nru 2 tat-TUE u t-TFUE dwar l-Applikazzjoni tal-Prinċipji tas-Sussidjarjetà u tal-Proporzjonalità, u tal-Ftehim Interistituzzjonali dwar it-Tfassil Aħjar tal-Liġijiet.
               
            
                  6.
               
               
                  Is-sitt motiv huwa bbażat fuq nuqqas ta’ motivazzjoni impost mill-Artikolu 296 TFUE.
               
            
         (1)  Direttiva 2009/73/KE tal-Parlament Ewropew u tal-Kunsill tat-13 ta’ Lulju 2009 dwar ir-regoli komuni għas-suq intern tal-gass naturali u li tħassar id-Direttiva 2003/55/KE, ĠU L 211, 14.8.2009, p. 94.